CELEX: 62015CN0177
Language: lv
Date: 2015-04-21 00:00:00
Title: Lieta C-177/15: Lūgums sniegt prejudiciālu nolēmumu, ko 2015. gada 21. aprīlī iesniedza Bundesgerichtshof (Vācija) – Nelsons GmbH/Ayonnax Nutripharm GmbH, Bachblütentreff Ltd

29.6.2015   
            
            
               LV
            
            
               Eiropas Savienības Oficiālais Vēstnesis
            
            
               C 213/18
            
         Lūgums sniegt prejudiciālu nolēmumu, ko 2015. gada 21. aprīlī iesniedza Bundesgerichtshof (Vācija) – Nelsons GmbH/Ayonnax Nutripharm GmbH, Bachblütentreff Ltd
   
   (Lieta C-177/15)
   (2015/C 213/28)
   Tiesvedības valoda – vācu
   
      Iesniedzējtiesa
   
   
      Bundesgerichtshof
   
   
      Pamatlietas puses
   
   
      Kasācijas sūdzības iesniedzēja: Nelsons GmbH
   
   
      Atbildētājas kasācijas tiesvedībā: Ayonnax Nutripharm GmbH, Bachblütentreff Ltd
   
   
      Prejudiciālie jautājumi
   
   
               1.
            
            
               Vai kā spirtoti dzērieni apzīmēti šķidrumi, kurus 10 vai 20 ml tilpuma pudelītēs ar pipeti un aerosola veidā tirgo aptiekās un kuri satur 27 % alkohola, Regulas (EK) Nr. 1924/2006 (1) 4. panta 3. punkta izpratnē ir dzērieni, kas satur vairāk nekā 1,2 % alkohola, ja atbilstoši ieteicamajai devai, kas norādīta uz to iepakojuma:
               
                           a)
                        
                        
                           četrus šķidruma pilienus jāiepilina glāzē ar ūdeni un dienas laikā jāizdzer pa daļām vai nepieciešamības gadījumā četrus pilienus jālieto neatšķaidītus;
                        
                     
                           b)
                        
                        
                           šķidrumu, kas ir aerosola veidā, divas reizes ir jāizsmidzina uz mēles?
                        
                     
         
               2.
            
            
               Ja atbilde uz 1. a) un b) jautājumu ir noliedzoša:
               Vai arī attiecībā uz atsaucēm uz vispārēju, nekonkrētu labvēlīgu ietekmi Regulas (EK) Nr. 1924/2006 10. panta 3. punkta izpratnē ir jābūt pierādījumiem šīs regulas 5. panta 1. punkta a) apakšpunkta un 6. panta 1. punkta izpratnē?
            
         
               3.
            
            
               Vai ir piemērojama Regulas (EK) Nr. 1924/2006 28. panta 2. punkta teikuma pirmā daļa, ja attiecīgais produkts pirms 2005. gada 1. janvāra ar tā preču zīmi tika pārdots nevis kā pārtikas produkts, bet kā zāles?
            
         
      (1)  Eiropas Parlamenta un Padomes 2006. gada 20. decembra Regula (EK) Nr. 1924/2006 par uzturvērtības un veselīguma norādēm uz pārtikas produktiem (OV L 404, 9. lpp.) redakcijā, kas izriet no Komisijas 2012. gada 8. novembra Regulas (ES) Nr. 1047/2012 (OV L 310, 36. lpp.).